kardosdrur/scandi-wiki huggingface dataset:
Den sidste mohikaner

Den sidste mohikaner () er en roman skrevet af den amerikanske forfatter James Fenimore Cooper, den udgivet første gang i 1826 (på dansk første gang i 1827).

Romanen blev hurtigt en af de mest populære skrevet på engelsk efter dens udgivelse, og den var med til at gøre Cooper til en af USA’s første verdensberømte forfattere. Anmelderne kritiserede allerede fra begyndelsen de narrative fejl i bogen, og i eftertiden har bogens længde og meget formelle sprog gjort den mindre appellerende for almindelige læsere. Den sidste mohikaner regnes dog stadig vore dage for en vigtig del af USA’s litterære arv. Bogen er anden del af en trilogien Leatherstocking Tales (på dansk Amerikanske Fortællinger). Historien foregår i 1757 midt under den franske og indianske krig, da Frankrig og Storbritannien kæmpede om kontrollen over Nordamerika. De europæiske magter indgik forskellige alliancer med de indfødte folk ofte med tragiske konsekvenser for de involverede parter. Mohikanerne tilhørte algonkin-nationen der var allieret med franskmændene.

Plot 
Den sidste mohikaner var Coopers anden bog, efter Pionererne fra 1823, som havde Nathaniel ("Natty") Bumppo som hovedperson, han har forskellige navne i de bøger i Læderstrømpeserien han optræder i, fx Hjortedræber, "Falkeøje", "Stifinder" eller "Læderstrømpe". Han fungerer i serien som en personifikation af den individualisme og pionerånd der stadig er central i den amerikanske identitet og selvforståelse.

Historien begynder i den britiske koloni New York i 1757, da krigen mellem franskmændene og briterne har varet nogle år. Den centrale begivenhed er den massakre Wyandotkrigere foretager på britiske krigsfanger i efterspillet af Slaget ved Fort William Henry, hvor omkring 500 ubevæbnede anglo-amerikanske soldater, kvinder og børn blev dræbt da de marcherer bort fra fortet. Fortets garnison havde overgivet sig til den franske general Moncalm og var blevet lovet fri afmarch, men dette blev ikke accepteret af hans wyandot-allierede. Nathaniel "Falkeøje" Bumppo redder, sammen med to sidste mohikanere, den britiske kommandants to døtre.
 
Titlen på bogen stammer fra en replik af Tamenund "I have lived to see the last warrior of the wise race of the Mohicans".

Referencer

Eksterne henvisninger 
 
 The Last of the Mohicans  at American Literature 
 Lake George Historical Association
 Fort William Henry Museum
 Fort William Henry: The Siege & Massacre 

Litteratur
Syvårskrigen (1756-1763)
MTV (flertydig)

MTV kan referere til:

 MTV, Music Television – en tv-station
 Magyar Televízió – Ungarns nationale tv-station, forkortes til MTV
 Medicinsk teknologivurdering, forkortes MTV
 MTV Produktion – et nu nedlagt dansk tv-produktionsselskab

sh:Magyar Televízió
Regnitz

Regnitz er en flod i Bayern i Tyskland, og en af bifloderne til Main  med en længde på 58 km. Den  har sit udspring hvor floderne Rednitz og Pegnitz løber sammen i byen Fürth. Herfra løber Regnitz nordover gennem byerne Erlangen og Forchheim, før den munder ud  i Main i byen Bamberg.

Et lille stykke  af Regnitz nær Bamberg er en del af Main-Donau-Kanalen som knyter Main til Donau.

Floder i Bayern
Koncert (komposition)

En koncert er et musikstykke for et soloinstrument med orkester.

Musikformen blev udviklet i barokken og har siden kun forandret sig lidt. Typisk er koncerten bygget op af en langsom mellemsats indrammet af to hurtige satser i begyndelse og slutning.

Populære instrumenter at skrive koncerter for i barokken var violin, obo, cembalo og mod slutningen af perioden også fløjte. I tidens løb er der ligeledes blevet lavet solokoncerter for så godt som ethvert instrument.

 
Kompositionsformer
Enz

Enz er en flod i Baden-Württemberg i Tyskland, og en af Neckars bifloder med en længde på 112 km. 

Den udspringer af to mindre floder Lille Enz og Store Enz, som har sit udspring i den nordlige del af Schwarzwald ved Enzklösterle. I Calmbach løber de to floder sammen og dannar Enz. Floden løber gennem Neuenbürg og Pforzheim, hvor den løber ud af Scwarzwald. Den løber videre gennem byerne Vaihingen og Bietigheim-Bissingen. Den nedre del af floden løber gennem et vindistrikt . Enz munder ud i Neckar i Besigheim. 

I tidligere tider var Enz en vigtig flod for tømmerflådning.

Eksterne henvisninger 

Floder i Baden-Württemberg
Patna

Patna er en by i det nordøstlige Indien, der er hovedstad i den indiske delstat Bihar.

Byen ligger på den sydlige bred af floden Ganges. I 1982 blev Mahatma Gandhi Setu, en af verdens længste broer (5850 m.) åbnet. Historisk har Patna været exporthavn for landsbrugsprodukter fra omegnen – ris, korn, sukker, sesam. I nyere tid har serviceindustrier taget til. Byen har ca.  indbyggere.

Historie 
Patna er en af landets ældste byer og har haft flere forskellige navne, som fx Pataliputra da den var Maurya-dynastiets hovedstad. Gobind Singh, den tiende og sidste sikh guru, blev født her og Buddha opnåede oplysning i nærliggende Bodh Gaya. I den moderne epoke var Patna en provinsby under Mughal-riget; en del af Bengal efter deres forfald i 18. århundrede; under britisk kontrol efter 1765. Byen blev hovedstad i Bihar og Orissa i 1912.

Referencer

Eksterne henvisninger 

 

 
 
Delstatshovedstæder i Indien
Master of Puppets (sang)

"Master of Puppets" er en sang af bandet Metallica, der lagde navn til albummet Master of Puppets, der udkom i 1986.

Metallica-sange
Sange fra 1986
Aalborg Værft

Aalborg Værft blev grundlagt i 1912 af brødrene Immanuel Stuhr og Peter Philip Stuhr.
 
Værftet blev i 1912 grundlagt som skibsværft under navnet Stuhrs Maskin- og Skibsbyggeri og var en udbygning af faderens virksomhed, men begyndte i 1919 at bygge skibskedler. Senere blev de to forretningsområder skilt ad til Aalborg Værft og Aalborg Boilers.

Fra 1937 og frem til værftets lukning i 1988 var værftet ejet af J. Lauritzen under navnet Aalborg Værft A/S. Inden da hed værftet Stuhrs Maskin- og Skibsbyggeri 1912-1922. Aalborg Skibsværft 1922-1927 og Aalborg Maskin- og Skibsbyggeri 1927-1937. 

I 2012 blev der udgivet hele 3 bøger om Aalborg Værft: "Værftet i Aalborg" Bind 1 og 2 af John Erik Olsen samt "Byens Værft" af Flemming Nielsen.

Skibe bygget på Aalborg Værft 
Antal nybygningsnumre: 249 - Ikke benyttede numre: 23

Før J. Lauritzens overtagelse: 57 nybygninger leveret.
Efter J. Lauritzens overtagelse: 169 nybygninger leveret.
Heraf bestilte J. Lauritzen selv 32 nybygninger
(15 ”Danbåde” – 15 ”Reefers” + Lotta og Nora)

I 1947 og 1955 afgav J. Lauritzen hvert af disse år 
ordrer på 4 nybygninger

Værftet fik ingen ordrer på nybygninger i 
1944, 1945, 1949, 1971, 1972, 1978, 1983.

Nedenfor udvalgte nybygninger

Associerede virksomheder 
Efter 1988 har værftsgrunden lagt bygninger og grund til forskellige virksomheder og grupper:
 Danyard,
 Aalborg Stålkonstruktion,
 Aalborg Industries (Boilers),
 Nordjysk Industri Service (NIS),
 Dansk Jernbane-Klub (Limfjordsbanen)

Værftområdet blev i 2005 ryddet og den eneste af de gamle bygninger der overlevede var maskinværkstedets bygning fra 1918 tegnet af Ejnar Packness, som var arkitekten bag flere markante bygninger i Aalborg.

I dag er der blevet bygget boliger og kontordomiciler på grunden.

Værftets tørdok er blevet bevaret som kanal. 

Søfartsmuseet "Springeren - Maritimt Oplevelsescenter" i Aalborg har en stor afdeling om Aalborg Værft

Tidligere skibsværfter i Danmark
Værft
Værft
Etableret i 1912
Ophørt i 1988
Magnum Photos

Magnum Photos er en international foto-sammenslutning oprettet i 1947, ejet og administreret af professionelle fotografer.

Den danske journalist Bjarke Myrthu har siden 2004 været ansat på Magnums kontor i New York, som administrativ redaktør (Executive Editor) for at lede arbejdet med at gøre fotobureauet multimedialt.

Den danske fotograf, Jacob Aue Sobol, blev optaget i den prestigefyldte gruppe i juni 2007 som prøvemedlem (nominee), hvorefter han har to år for at bevise sin værdi for at blive optaget som fuldgyldigt medlem.

Tidligere har to danske fotografer Joachim Ladefoged og Jan Dagø været optaget som nominees men opnåede ikke at blive fuldgyldige medlemmer.

Kilde 
Pressefotografforbundets hjemmeside

Ekstern henvisning 
Magnum Photos hjemmeside (engelsk)

Fotografi
Kooperativer
Etableret i 1947
Harlem Shuffle

"Harlem Shuffle" er en R&B sang, der originalt blev skrevet og indspillet af duoen Bob & Earl i 1963, og derefter blev coverede af Booker T. & the M.G.'s, ligesom The Rolling Stones gjorde det i 1986.  

Den originale single, fik en 44. plads på Billboard Hot 100 chart og en plads 36. på Cash Box chart. Imidlertid var pladen meget mere succesfuld ved dens engelske udgivelse i 1969, hvor den kom på Top 10. I 2003 blev Bob & Earl original version af sangen stemt ind på en plads 23. af musikanmelderne fra The Daily Telegraph på deres liste over de 500 bedste duet overhovedet .

The Rolling Stones cover version optrådte på deres album Dirty Work, og blev nummer 5. på Billboard Hot 100 chart, og nummer 13. på den engelske.  Keith Richards havde ledt efter mulige sange til at være på dette album, og havde arbejdet på sange sammen med Ron Wood og Womack, mens de ventede på at Jagger skulle vende tilbage til studiet i Paris, efter endt promovering af sit solo album. Til Richards overraskelse kunne Jagger lide sangen, og lagde hurtig sin sang ind. Den blev det første cover nummer The Stones havde udgivet som første single, fra et nyt studie album siden 1964. sangen starter med:

Musikerne på sangen var. Jagger der sang, mens Richards og Wood spillede elektriske guitarer. Bass og trommer blev henholdsvis spillet af Bill Wyman og Charlie Watts. Orgel og synthesizer blev spillet af Chuck Leavell & Ivan Neville. Koret på nummeret bestod af Bobby Womack, Mick Jagger, Keith Richards, Don Covay, Ivan Neville og Tom Waits .

Eksterne kilder og henvisninger 

Officiel tekst
Se The Rolling Stones ”Harlem Shuffle”
Tekst og info om ”Harlem Shuffle”
facts om “Harlem Shuffle”

Fodnote 

Rolling Stones-sange
Singler fra 1986
Richard Rorty

Richard McKay Rorty (født 4 oktober 1931 i New York City, New York, død 8 juni 2007 i Palo Alto, Californien) var en amerikansk filosof, kendt for sine teorier om postanalytisk filosofi. Han var professor i sammenlignende litteraturvidenskab og filosofi ved Stanford University.

Rorty begyndte sin akademiske karriere med at undersøge Platon og dennes sandhedsbegreb, for siden at opdage pragmatismen gennem værker af John Dewey. The Linguistic Turn (1967) er et af hans mest berømte værker, hvor han lancerede udtrykket den sproglige vending. Hans hovedværk, Philosophy and the Mirror of Nature (1979), kritiserede filosofien og humaniora for at efterligne naturvidenskaben i spørgsmålet om metode, samt epistemologien for idéen at sindet har til opgave objektivt at repræsentere den ydre virkelighed. I 1990'erne skrev han flere værker om den kontinentale filosofi, frem for alt om Martin Heidegger, Michel Foucault, og Jacques Derrida. Han har kritiseret de såkaldte ”kritiske venstreintellektuelle”, for eksempel Foucault, til forsvar for et traditionelt amerikansk progressivt og pragmatisk venstre.

I 2005 udgav han sammen med med den italienske filosof Gianni Vattimo (f. 1936) The Future of Religion, der blandt andet undersøger religionens vilkår. 

Blandt hans elever regnes de amerikanske filosoffer Robert Brandom (f. 1950) og John McDowell (f. 1942).

Litteratur på dansk 

 Christensen, Søren & Morten Haugaard Jeppesen (1990). Richard Rortys pragmatisme - fra hermeneutisk konversation til romantisk innovation. Slagmark - Tidsskrift for idéhistorie, (16), 15–19. 
Christensen, Søren, Morten Haugaard Jeppesen & Frederik Stjernfelt (1992). Det 21. århundrede tilhører feminismen - samtale med Richard Rorty. Slagmark - Tidsskrift for idéhistorie, (19), 123–132. 
Rorty, Richard (2021): Kontingens, ironi og solidaritet. Klim. Udgave fra 1992 fra Modtryk
 Rorty, Richard (2018): Filosofi og socialt håb. Klim

Referencer

Se også 
 Neopragmatisme

Eksterne henvisninger 
 Om "postanalytisk filosofi": Postanalytic philosophy  – Postanalytische Philosophie 

Filosoffer fra USA
Litteraturvidenskabsfolk
Sprogforskning
Brødrene Salmonsens Forlag

Brødrene Salmonsens Forlag er et dansk forlag, som især er kendt for encyklopædien ''Salmonsens Konversationsleksikon.

Forlaget blev grundlagt i 1871 af Isac Salmonsen og hans bror Moritz, som dog hurtigt trak ud af forretningen, og overtaget i 1911 af J.H. Schultz Forlag.

Forlag fra Danmark
Danske virksomheder etableret i 1871
Ophørt i 1911
Evangelisk Luthersk Mission

Evangelisk Luthersk Missionsforening (ELM) er en folkekirkelig bevægelse i Danmark som arbejder med mission og opbyggelige møder for børn, unge og voksne. Organisationen sætter Jesus Kristus som centrum for liv og forkyndelse. Foreningen har lokalkredse i bl.a. Skjern, på Bornholm, København, Århus og Tange, og det primære arbejde er baseret på friviligt fritidsarbejde. Desuden knytter Hedemølle Efterskole sig til foreningen og støttes af foreningens medlemmer.

Eksterne henvisninger 
ELM's hjemmeside 

Folkekirken
Missionsarbejde
Danske kirkelige foreninger
STS-28

STS-28 var en rumfærge-mission for Forsvarsministeriet (DoD), missionens er detaljer er derfor hemmeligholdt. 
Columbia blev opsendt 8. august 1989 og vendte tilbage den 13. august 1989.

Besætning 
   Brewster H. Shaw (Kommandør)
   Richard N. Richards (Pilot)
   James C. Adamson   (Specialist)
   David C. Leestma  (Specialist)
   Mark N. Brown (Specialist)

Rumfærgeprogrammet
Amtrak

National Railroad Passenger Corporation, med forretningsnavnet Amtrak, er en regereringsejet virksomhed, der blev dannet den 1. maj 1971 med det formål at køre intercity-passagertog i USA. "Amtrak" er et portmanteau af ordene "America" (Amerika) og "track" (spor). Den har hovedkvarter i Union Station i Washington D.C.

Alle Amtraks præferenceaktier er ejet af USA's føderale regering. Bestyrelsesmedlemmerne udnævnes af USA's præsident og godkendes af Senatet. I 1971 blev der udstedt ordinære aktier til jernbaneselskaber, som bidrog med kapital og materiel; de giver næsten intet udbytte, men de nuværende aktionærer afslog i 2002 at blive købt ud af Amtrak.

Amtrak har næsten 19.000 ansatte og kører passagertog på 34.000 kilometer spor, som primært er ejet af jernbanegodsselskaber, der forbinder 500 destinationer i 46 stater og tre canadiske provinser. I regnskabsåret 2008 havde Amtrak 28,7 millioner passagerer, og det var sjette år i træk med et rekordhøjt antal rejsende. På trods af nylig vækst, er USA stadig et af de industrialiserede lande i verden, med den laveste benyttelsesgrad af intercitytog pr. indbygger.

Historie 
Amtraks historie går tilbage til den vedvarende nedgang for private passagertogsselskaber i USA fra omkring 1920 til 1970. I 1971, som reaktion på nedgangen, etablerede Kongressen og præsident Richard Nixon selskabet Amtrak. I hemmelighed aftalte regeringen med nogle jernbaneselskaber, at man ville lukke Amtrak efter to år. Efter tidsskriftet Fortune i 1974 afslørede den bevidst dårlige ledelse, bemærkede Louis W. Menk, bestyrelsesformand for Burlington Northern Railroad, at artiklen underminerede planen om at nedlægge Amtrak. Selv om selskabet har været udsat for politiske strømninger og utilstrækkelig finansiering, har det haft en fortsat vækst i antallet af passagerer.

Ruter

Referencer
Johannes' Første Brev

Johannes' Første Brev er traditionelt et af de såkaldte katolske breve, og er i den kanoniske rækkefølge den 23. bog i Det Nye Testamente. Brevet medregnes desuden til "de johannæiske skrifter" – som indbefatter Johannesevangeliet, 2. og 3. Johannesbrev og af de fleste også Johannes' Åbenbaring

I brevet advarer forfatteren mod den doketiske vranglære. Men hverken brevets forfatter eller adressaten er kendt. Manglende stilistiske brevkendetegn kan tyde på at dette ikke blev skrevet som et brev med en bestemt modtager – men som et skrift til advarsel mod vranglære. Det er almindeligt antaget at evangeliet og de tre breve er skrevet af den samme forfatter (eller forfatterkreds), hvorimod Johannes' Åbenbaring afviger meget fra de andre i stil og sprog. Her er det sværere at få øje på de sproglige og tematiske ligheder. Det antages at brevet er skrevet mod slutningen af det første århundrede, men dateringen er usikker.

Litteratur 
 Noack, Bent: Det nye Testamente og de første kristne årtier. Gad Forlag, København, 1973 (3. udgave, 11. oplag 1997)

Eksterne henvisninger 
 Bibelen – Det danske Bibelselskab
 Bibelen på Hverdagsdansk
 Biblegateway – Dansk oversættelse fra 1933

Bøger i Det Nye Testamente
Wimbledon

Wimbledon kan henvise til flere artikler:

 Wimbledon Championships – en tennisturnering
 Wimbledon (London) – en bydel i London
 Wimbledon F.C. – en fodboldklub
 AFC Wimbledon – en fodboldklub
 Wimbledon (film) – film
Johannes' Andet Brev

Johannes' Andet Brev er et af de såkaldte katolske breve og er den 24. bog i Det Nye Testamente. Brevet medregnes til de "johannæiske skrifter" – hvortil man også regner Johannesevangeliet, de to andre Johannesbreve og nogle medregner derudover Johannes' Åbenbaring.

Johannes' Andet Brev er indholdsmæssigt meget lig Johannes' Første Brev, men afviger ved at være et af de korteste skrifter i Bibelen, på kun 13 vers. Brevformen er tydeligere end i det foregående. Brevets forfatter advarer modtageren mod vranglære.

Brevets forfatter er ikke navngivet, men kaldes "den ældste" (måske et andet navn for presbyteren Johannes). Forfatteren er højst sandsynligt den samme i alle de johannæiske skrifter. Man daterer skriftet til sidste del af første århundrede, men det er usikkert.

Litteratur 
 Noack, Bent: Det nye Testamente og de første kristne årtier. Gad Forlag, København, 1973 (3. udgave, 11. oplag 1997)

Eksterne henvisninger 
 Bibelen – Det danske Bibelselskab
 Bibelen på Hverdagsdansk
 Biblegateway – Dansk oversættelse fra 1933

Bøger i Det Nye Testamente
Johannes' Tredje Brev

Johannes' Tredje Brev er et af de såkaldte katolske breve og er den 25. bog i Det Nye Testamente. Brevet hører til de "johannæiske skrifter" med Johannesevangeliet og de to andre Johannesbreve og undertiden Johannes' Åbenbaring.

Af de tre Johannesbreve er det 3. tydeligst et virkeligt brev stilet Gajus, og med et bestemt mål: At anbefale to omrejsende kristne forkyndere til en bestemt menighed. Johannes' tredje brev giver et indblik i de kristnes forhold og særligt i forholdet mellem de omrejsende kristne forkyndere og menighedernes lokale ledere.

Brevskriveren er ikke navngivet, men kaldes "den ældste" (måske et andet navn for presbyteren Johannes). Forfatteren er højst sandsynligt den samme i alle de johannæiske skrifter, der dateres til sidste del af første århundrede.

Litteratur 
 Noack, Bent: Det nye Testamente og de første kristne årtier. Gad Forlag, København, 1973 (3. udgave, 11. oplag 1997)

Eksterne henvisninger 
 Bibelen – Det danske Bibelselskab
 Bibelen på Hverdagsdansk
 Biblegateway – Dansk oversættelse fra 1933

Bøger i Det Nye Testamente
Ratingen

Ratingen er en by i Tyskland i delstaten Nordrhein-Westfalen med cirka 95.000 indbyggere. Byen ligger i kreisen Mettmann i den nordvestlige del af Berg, ca. 12 km nordøst for Düsseldorf.

Historie 

Ratingen blev grundlagt før 849. Siden middelalderen har Ratingen hørt til greverne og senere hertugerne af Berg. 11. december 1276 fik Ratingen byrettigheder. Ratingen var en af fire steder i Berg som oplevede en økonomisk vækst i slutningen af middelalderen, men som stoppede op under trediveårskrigen. I begyndelsen af industrialderen begyndte de første fabrikker at dukke op i 1783. I 1815 blev Ratingen en del af Preussen.

Efter relativt få skader under 2. verdenskrig oplevede Ratingen en vækst i 1960- og 1970-årene. Flere internationale selskaber (særlig indenfor IT-industrien) slog sig ned i byen, som Vodafone, Sun Microsystems, Hewlett-Packard, SAP, CEMEX, Tiptel og Esprit

Twinning 

  Beelitz (Tyskland)
  Blyth Valley (Storbritannien)
  Cramlington (Storbritannien)
  Gagarin (Rusland)
  Kokkola (Finnland)
  Le Quesnoy (Frankrig)
  Maubeuge (Frankrig)
  Vermillion (USA)
  Wuxi-Huishan (Kina)

Eksterne henvisninger 

Byer i Nordrhein-Westfalen
Hanse
Al Maktoum International Airport

Al Maktoum International Airport (; )  er en international lufthavn i Jebel Ali ca. 37 km sydvest for Dubai i De Forenede Emirater. Lufthavnen åbnede den 27. juni 2010. Lufthavnen er en del af Dubai World Central. 

Lufthavnen betjente i første halvår af 2016 410.278 passagerer.

Referencer

Eksterne henvisninger 

Lufthavne i Dubai
Hamad International Airport

Hamad International Airport (; ) , tidligere New Doha International Airport, er den internationale lufthavn ved Doha, hovedstaden i Qatar.   

Lufthavnen ligger 4 km fra den tidligere Doha International Airport, som den afløste i 2014. Den er opkaldt efter den tidligere emir af Qatar, Hamad bin Khalifa al-Thani.

Galleri

Eksterne henvisninger 

 
New Doha International Airport Project 

Lufthavne i Qatar
Doha
STS-32

STS-32 (Space Transportation System-32) var rumfærgen Columbias niende rumfærge-flyvning. Opsendt 9. januar 1990 og vendte tilbage den 20. januar 1990.

Hovedformålet var at sætte kommunikationssatellitten SYNCOM IV-F5/LEASAT 5 i kredsløb, samt at hente Long Duration Exposure Facility og bringe det tilbage til jorden efter seks års ophold i rummet.

Besætning 
   Daniel Brandenstein (kaptajn)
   James Wetherbee (pilot)
   Bonnie Dunbar (1. missionsspecialist)
   David Low (2. missionsspecialist)
   Marsha Ivins (3. missionsspecialist)

Missionen 

Hovedartikler:

Eksterne henvisninger 
 STS-32  NASA 
 The Long Duration Exposure Facility (LDEF)  NASA 

Rumfærgeprogrammet
Iraks nationalvåben

Iraks nationalvåben inkluderer Saladins gyldne ørn forbundet med det 20. århundredes arabiske skrift og med det irakiske flag som skjold. Ørnen holder en skriftrulle, hvor der står (Arabisk:الجمهورية العراقية al-Jumhuriya al-`Iraqiya) den irakiske republik. 

Det originale nationalvåben i 1965 havde ikke den arabiske skrift mellem stjernerne, og flaget var placeret lodret. Denne udgave forblev i brug, indtil man udskiftede nationalvåbenet med den nye udgave i 2004.

Nationalvåben
Rigsvåbener fra Asien
Mel Smith

Mel Smith (3. december 1952, Chiswick, London, England - 19. juli 2013) var en engelsk komiker, skuespiller, manuskriptforfatter og instruktør.

Udvalgt optræden 
Smith er bedst kendt fra tv-komedieserierne Not the Nine O'Clock News og Alas Smith and Jones. I begge serier medvirkede også Griff Rhys Jones. Smith medvirkede blandt andre også i spillefilmene Fars frygtelige feriedage (1985) og Prinsessen og de skøre riddere (1987), og instruerede film som eksempelvis Bean - den ultimative katastrofefilm (1997).

Forskelligt 
I 1987 lavede Smith en coverversion af julesangen "Rockin' Around the Christmas Tree" sammen med Kim Wilde.

Filmografi 
 Prinsessen og de skøre riddere – 1987

Ekstern henvisning 
 

Skuespillere fra England